அடுத்தது, ஈஷா யோகா மையம் குறித்த சர்ச்சை பற்றியது. வெள்ளையங்கிரி மலையில் வாழும் 50 பழங்குடி மக்கள் வந்திருந்தனர். அவர்களது நிலங்களை ஈஷா மையம் பிடுங்கிக் கொண்ட வழக்கு தொடர்பாக மாதமொருமுறை சென்னை வந்து போகிறார்கள். இது வரை 27 முறை போராட்டங்கள் நடத்தியுள்ளனர். தண்ணீர், உணவு போன்ற அடிப்படை வாழ்வாதாரங்களுக்காகப் போராடி வருகின்றனர். ஆளும் கட்சி, எதிர்க்கட்சி எதுவுமே தங்களது பிரச்சனைகளைக் கண்டுகொள்ளவில்லை என்பதைப் பதிவு செய்தனர்.